

 **Ady Endre**

*„Ha szeretlek, akkor hazugság,
Amit igaznak hittem én.
Hazugság a sírás, a bánat
S az összetörtnek hitt remény.”*

A helyes megfejtők között minden hónap végén könyvjutalmat sorsolunk ki.

A kvíz beküldési határideje **2019.10.31.**

1. Érmindszenten, elszegényedett nemesi családban született 1877 novemberében. Hogy hívják ma a falut?
	1. Adyfalva
	2. Endrőde
	3. Szentendre
2. Egy jellegzetes, az átlagostól eltérő testi adottsággal jött a világra, a felsoroltak közül melyikkel?
	1. hat ujjal a jobb kezén
	2. hat ujjal a bal kezén
	3. hat ujjal mindkét kezén
3. Kezdetben a nagykárolyi piarista gimnáziumban tanult, majd a zilahi református kollégiumba járt. F. Erzsike név alatt ismert első komolyabb szerelmét hogy hívta verseiben?
	1. Era
	2. Zsóka
	3. Zsike
4. A család jogásznak szánta. Ady tehát 1896 őszén beiratkozott a debreceni jogakadémiára. Melyik filozófus hatott rá erősen?
	1. Platón
	2. Friedrich Nietzsche
	3. Arisztotelész
5. Melyik szerelmétől kapta Ady a vérbajt?
	1. Diósyné Brüll Adél
	2. Dénes Zsófia
	3. Rienzi Mária
6. Ady 1903 őszén ismerkedett meg Diósyné Brüll Adéllal Nagyváradon. A szépsége, asszonyisága teljében lévő fiatalasszony a Balkánról érkezett szülővárosába rövid pihenőre; többek között férje zavaros üzleti ügyeit is feledni. Hogy hívta őt verseiben?
	1. Ida
	2. Léda
	3. Ladi
7. A *Nyugat* elődjének tekinthető antológiába Ady is publikált. Mi az antológia címe?
	1. Tegnap
	2. Ma
	3. Holnap
8. 1908-ban adta ki \_\_\_\_\_\_\_\_\_\_\_\_\_\_című könyvét, melyben istenes és a forradalmi költeményei jelentek meg.
	1. A magunk szerelme
	2. A halottak élén
	3. Az Illés szekerén
9. 1913 őszén ismerkedett meg Dénes Zsófiával, aki rövid ideig menyasszonya is volt. Hogy nevezte verseiben?
	1. Andrea
	2. Zsófia
	3. Gabriella
10. 1915 márciusában Boncza Bertát vette el feleségül. Miért nevezte Csinszkának?
	1. A költő magát tréfásan Csacsinszky lengyel grófnak adta ki, Berta pedig Csacsinszka, becézve Csinszka lett
	2. Csucsán ahol élt Berta, ez volt a becézése a menyasszonyoknak
	3. nem tudjuk az eredetét
11. 1969 júniusától 1999 augusztusáig egy bankjegyünkön láthattuk arcképét. Melyik címlet volt ez?
	1. 100
	2. 500
	3. 1000
12. „A lelkem ódon, babonás vár,
Mohos, gőgös és elhagyott.
(A két szemem, ugye, milyen nagy?
És nem ragyog és nem ragyog.)”

Honnan való az idézet?

* 1. Kocsi-út az éjszakában
	2. Vér és arany
	3. A vár fehér asszonya
1. „Mikor elhagytak,
Mikor a lelkem roskadozva vittem,
Csöndesen és váratlanul
Átölelt az Isten.”

Honnan idéztünk?

* 1. Az Úr érkezése
	2. Az Isten balján
	3. Volt egy Jézus

**13+1.** „Vagyok, mint minden ember: fenség,
Észak-fok, titok, idegenség,
Lidérces, messze fény,
Lidérces, messze fény.”Mi a vers címe?

* 1. Sem utódja, sem boldog őse
	2. Vagyok, mint minden ember
	3. Szeretném, hogyha szeretnének

Kérjük, adja meg nevét és elérhetőségét!

Amennyiben én nyerem meg a kvízt, az alábbi érdeklődési körömnek megfelelő könyveknek örülnék:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Aláírásommal kijelentem, hogy hozzájárulok, ahhoz, hogy a Csorba Győző Könyvtár (a továbbiakban: CSGYK) az irodalmi kvíz játék során megadott nevem és elérhetőségem a játék lebonyolításához szükséges mértékben és ideig kezelje, illetve nyertességem esetén nevem a CSGYK honlapján nyilvánosságra hozza. Tudomásom van arról, hogy a személyes adataimmal kapcsolatosan jogom van a tájékoztatáshoz, a hozzáféréshez, a helyesbítéshez, a törléshez, az adatkezelés korlátozásához és a jogorvoslathoz. Tudomásul veszem, hogy az adatkezeléssel kapcsolatos kérdéseimmel az adatvedelem@csgyk.hu e-mail címen élhetek jelzéssel. Tisztában vagyok azzal, hogy hozzájárulásom bármikor, indokolás nélkül visszavonhatom.*)